
Tisztelt Képviselő-testület!

I. Előzmények:

2022. június 17-én a Magyar Közlönyben megjelent 217/2022. (VI.17.) Korm. rendelet alapján 2022. augusztus 1-jétől az Önkormányzatok nem jogosultak egyetemes szolgáltatás keretében gázenergiát vételezni.
Ennek megfelelően Fót Város Önkormányzata, a Fóti Gazdasági Ellátó Szervezet és a Fóti Közszolgáltató Nonprofit Kft. a fogyasztási helyekre közbeszerzési eljárások eredményeképpen megkötött határozott idejű, 2023. október 1-jei lejáratú földgázellátási szerződésekkel rendelkezik.

II. A döntéshez szükséges információk, tájékoztatások:

2023. április 14-én a Fóti Közszolgáltató Nonprofit Kft. ügyvezetője jelezte az Önkormányzat felé, hogy a 2023. október 1-jével kezdődő gázévre vonatkozó közbeszerzési kiírásba a Kft. két fogyasztási helye (Malom utcai telephely és Vörösmarty utca 72. alatti ravatalozó) ne kerüljön be. A Hivatal megkérte a Dr. Sándor Ügyvédi Iroda állásfoglalását, ez alapján:

„A Kft. saját jogán is ajánlatkérőnek minősül, így legitim az a döntés is, hogy önállóan, saját hatáskörben gondoskodik a gázbeszerzéséről. Ez esetben mind a közbeszerzési kötelezettség megítélése, mind az egybeszámítási szabályok vizsgálata a Kft. kompetenciájába kerül.”

A Kft. megküldte a fogyasztási mennyiségeket: a Malom utcában 504 m3, a Vörösmarty utcában 292 m3 volt az éves fogyasztás, ennek becsült értéke a jelenleg hatályos szerződésben foglalt díjtételekkel számolva bruttó 2 millió Ft összegű.
Erre tekintettel javaslom, hogy Ügyvezető Asszony fenti kérésében foglaltakról a Képviselő-testület döntsön. A fogyasztási helyeket az 1. számú melléklet táblázata nem tartalmazza.

További módosítási javaslat, hogy – hasonlóan a villamos energia esetében – a Hivatal fogyasztását az Önkormányzati fogyasztási helyektől külön költséghelyen lehessen kezelni, így a Hivatal Vörösmarty tér 1. és Kossuth utca 1. szám alatti fogyasztási helyeinek külön szerződésben történő kezelését javaslom.

A beszerzés tárgya:
Földgáz energia szállítása az ajánlatkérő részére 2023.10.01. 06.00 CET - 2024.10.01. 06.00 CETidőszakra vonatkozóan, teljes ellátás alapú földgázellátási szerződés keretében összesen 145.000m3-33 % mennyiségű földgáz energia beszerzése céljából 1 éves határozott időtartamra.

A beszerzésmennyisége:145.000m3/12 hónap – 33 % gázenergia vétele

Az eljárás becsült értéke: nettó 87.000.000 Ft (nettó 600 Ft/m3 összeggel számolva) + Áfa (bruttó 110.490.000 Ft)

A szerződés időtartama:2023.10.01. 06.00 CET - 2024.10.01. 06.00 CET

A teljesítés helyei: ld. Előterjesztés 1. sz. melléklete

Ajánlatok értékelési szempontja: Kbt. 76. § (2) bekezdés a) pontja alapján: legalacsonyabb ár



Fentiek alapján jelen Előterjesztés Fót Város Önkormányzata, a Fóti Közös Önkormányzati Hivatal és a Fóti Gazdasági Ellátó Szervezet fogyasztási helyeire vonatkozóan a gázenergia szabadpiacon történő beszerzésére, a közbeszerzési eljárás lefolytatására irányul. Kérem a Tisztelt Képviselő-testület döntését arra vonatkozóan is, hogy fix vagy változó áras konstrukciójú legyen-e a kiírás és a szerződés.

A földgáz beszerzés 2024. évi pénzügyi fedezetének az Önkormányzat 2024. évi költségvetésébe történő beépítéséről gondoskodni kell.

A fentiek alapján a következő határozati javaslatot terjesztem a Tisztelt Képviselő-testület elé.

[bookmark: _Hlk20984187]III. Határozati javaslat:

…/2023.(V.31.) KT-határozat

1./ Fót Város Önkormányzat Képviselő-testülete a „Gázenergia beszerzés Fót Város Önkormányzata részére 2023-2024” tárgyában a nyílt közbeszerzési eljárást megindítja és felkéri a Dr. Sándor Ügyvédi Irodát, hogy a közbeszerzési eljárást folytassa le azzal, hogy a kiírás és a megkötendő szerződés konstrukciója: fix áras/változó áras. Változó áras szerződés esetén Fót Város Önkormányzata az alábbi képlet, konstrukció alkalmazását rendeli a teljes szerződéses futamidőre: …………...

2./ Fót Város Önkormányzat Képviselő-testülete felkéri a Polgármestert, hogy a „Gázenergia beszerzés Fót Város Önkormányzata részére 2023-2024.” tárgyában indított közbeszerzési eljárás nyertesének személyére vonatkozó döntést hozza meg. Az ajánlatok értékelésének szempontja a Kbt. 76. § (2) bekezdés a) pontja alapján a legalacsonyabb ár.

3./Fót Város Önkormányzat Képviselő-testülete felkéri a Polgármestert, a Jegyzőt ésa Fóti Gazdasági Ellátó Szervezet igazgatóját, hogy a „Gázenergia beszerzés Fót Város Önkormányzata részére 2023-2024” tárgyában lefolytatott közbeszerzési eljárás eredményessége esetén a Földgázellátási szerződéseket írják alá az eljárás nyertesével.

4./ Fót Város Önkormányzat Képviselő-testülete felkéri a Polgármestert, hogy gondoskodjon a beszerzés 2024. évi fedezetének az Önkormányzat 2024. évi költségvetésébe történő beépítéséről.

Felelős: polgármester
Határidő: 1./ pont: megindítás 2023. június 15.; 2./ pont: 2023. július 31.; 3./ pont: 2023. augusztus 18.; 4./ pont: 2024. február 15.

Jogszabályi hivatkozás:
· A közbeszerzésekről szóló 2015. évi CXLIII. törvény
· A földgázellátásról szóló 2008. évi XL. törvény
· 217/2022. (VI.17.) Korm. rendelet
· Fót Város Önkormányzat Képviselő-testületének 6/2023.(I.27.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020.(IX.28.) önkormányzati rendelet módosításáról 57. § (minősített többség)

Az előterjesztés mellékletei:
1. sz. melléklet: Fogyasztási helyek, mennyiségek
2

